16. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 38214 οικ./8681 της 27/29 Δεκ.  1979  (ΦΕΚ Δ΄ 720) Περί παρατάσεως της κρατήσεως του ΚΗ΄/ 1947 Ψηφίσματος. Κυρώθηκε αφότου εκδόθηκε και απέκτησε ισχύ νόμου από την παρ. 4 άρθρ. 95 Νόμ. 1041 (κατωτ. αριθ. 17). Έχοντας υπόψη: 1.Τις διατάξεις του Νόμ. 478/76 «περί παρατάσεως της ισχύος της διατάξεως της παρ. 3 του άρθρ. 2 του ΚΗ΄/1947 Ψηφίσματος», με τις οποίες παρατάθηκε μέχρι 31 Δεκ. 1979 η ισχύς της διατάξεως αυτής του ΚΗ΄ Ψηφίσματος «περί παροχής διευκολύνσεων δια την υπό ιδιωτών ανοικοδόμησιν». 2.Το γεγονός ότι επιβάλλεται η συνέχιση πραγματοποιήσεως της κρατήσεως και μετά την 31.12.79 πράγμα που προβλέπεται από προωθούμενο σχετικό σχέδιο Νόμου, αποφασίζουμε: Όπως πραγματοποιείται και μετά την 31.12.79 η κράτηση του ΚΗ΄/ 1947 Ψηφίσματος, όπως ισχύει μετά τις διατάξεις του Νόμ. 478/76. 